**Sunt Mare Baron ( pamflet )**

*George Pena*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sunt Mare Baron; m-am pricopsit cu de toate:

teren arabil, fabrici, câstigate cu puţini bani;

păduri şi iazuri, demult şi cu har subtilizate

de la batrânii bolnavi si ciumpalacii-golani.

Peste tară am cele mai frumoase văi şi lanuri

de păioase, floarea soarelui şi chiar porumb;

joia şi sâmbăta merg la cluburi şi la baluri,

eu nu calc în străchini şi nici pe viaţă strâmb.

Vilele mele sunt cu parcuri, străjuite de şosea

şi stralucesc în timp şi spaţiu peste comună,

sunt Mare Baron, nu am nicicând viaţă grea,

toată lumea mă iubeşte şi-mi cântă-n strună.

Primarul ales, de asemenea, este omul meu

noul poliţai, azi, îmi este de gaşcă şi supus,

nu mi-e frică de invidioşi, ori de Dumnezeu,

chiar pe Dracul, l-am atras şi l-am sedus.

Am uitat şi scuip mereu pe amarul gloatei

şi-n fericire şi huzur, eu, acum mă scald;

sunt Mare Baron, cel mai norocos al soartei

şi nu-mi este frică, mie toate-mi ţin de cald!